als_Latn dik_Latn sag_Latn
Home » Kronika e zezë »
Rrëmbyesit e gjermanes në Tiranë janë nga Kosova (Video)
(E plotësuar) Mediat shqiptare raportojnë se pengmarrësit e gjermanes Katerina Erektel, janë nga Kosova.
Bëhet fjalë për Hamdi dhe Shkëlqim Berishën, të cilët kanë mbajtur peng gjermanen vetëm rreth 400 metra nga vendi ku ishte braktisur automjeti me të cilin dyshohet se ishte rrëmbyer ajo.
Policia ishte vënë në kërkim të autorëve me qen dhe ka mundur të gjejë vajzën dhe rrëmbyesin.
Sipas policisë, vajza po tërhiqej nga shtetasit Hamdi Berisha dhe Shkëlqim Berisha. Në pranga ka rënë Hamdiu, ndërsa bashkëpunëtori i tij ka arritur të shpëtojë.
Policia njofton se Berisha e ka futur ish-të dashurën e tij me forcë në makinën e saj dhe më pas janë larguar për ta braktisur mjetin në afërsi të Urës së Limuthit.
Sipas policisë, pengmarrësi Berisha pretendon se vajza i kishte vjedhur atij bizhuteri dhe një sasi parash. Policia po verifikon nëpërmjet policisë gjermane dhe asaj kosovare të dhëna të mundshme mbi ta, përcjell shekulli.
Ngjarja ka ndodhur në zonën e Unazës së Re.
Lirohet vajza e rrëmbyer gjermane, në pranga autori (Video)
Një 27-vjeçare është marrë peng mbrëmjen e sotme te “Unaza e Re” në kryeqytet. Policia bën me dije se identiteti i vajzës së rrëmbyer është Katerina Herektel, me nënshtetësi gjermane.
Mësohet se autori ka hyrë në lokal, ka marrë vajzën me forcë dhe më pas është larguar me automjetin e 27-vjeçares. Pas rrëmbimit të saj, ata e kanë braktisur mjetin me targa TR 1613 U, me të cilin kryen pengmarrjen, në afërsi të shinave të trenit në zonën e Vorës.
Makina e përdorur për rrëmbimin ishte e vajzës. Sipas informacioneve që kanë dhënë banorët e zonës dy persona janë futur në makinën e vajzës me dhunë dhe më pas janë larguar bashkë me të.
Ndërkohë, autori i dyshuar, Hamdi Berisha është arrestuar rreth 1.5 kilometra larg vendndodhjes së makinës dhe arrestimi i tij është bërë i mundur nga ndjekja me qen.
Kanë qenë prindërit, ata të cilët kanë bërë denoncimin në polici të marrjes peng dhe me forcë, të vajzës së tyre. Policia ka lokalizuar drejtimin nga i cili mund të jenë larguar dy personat që dyshohet se mund të kenë rrëmbyer vajzën. Makina është gjetur në vendin e quajtur Ura e Limuthit.
glg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn